**שאול מגיד** (נולד ב-16 ביוני 1958) הוא אינטלקטואל יהודי-אמריקאי, רב וחוקר בתחום מדעי היהדות. הוא מכהן בתואר עמית-נכבד (Distinguished Fellow) בחוג למדעי היהדות בדארטמות' קולג', ניו המפשייר. בין השנים 2004-2018 הוא כיהן כפרופסור ללימודי דת וראש הקתדרה למדעי היהדות במחלקה ליהדות מודרנית על שם ג'יי וג'ני שוטנשטיין באוניברסיטת אינדיאנה וכן כעמית מחקר בכיר במכון שלום הרטמן. בין השנים 1996-2004 כיהן כפרופסור לפילוסופיה יהודית בסמינר התיאולוגי היהודי של אמריקה; והיה יושב ראש המחלקה לפילוסופיה יהודית בין השנים 2000-2004.

השכלה
-----

מגיד הוא בוגר תואר ראשון ממכללת גודארד. הוא קיבל סמיכה לרבנות בירושלים בשנת 1984 מהרבנים חיים ברונדר, יעקב ורהפטיג וזלמן נחמיה גולדברג. הוא הפך לעמית-מחקר במכון שלום הרטמן, ולסטודנט לתארים מתקדמים בתחום הגות יהודית ימי הביניים ומודרנית באוניברסיטה העברית, שם סיים את התואר השני ב-1989. הוא השלים את הדוקטורט שלו במחשבת ישראל באוניברסיטת ברנדייס בשנת 1994.

קריירה
------

מגיד שימש כפרופסור אורח באוניברסיטאות מסצ'וסטס אמהרסט, אוניברסיטת קלארק ואוניברסיטת בוסטון. הוא היה ראש הקתדרה למחשבה יהודית על שם אנה סמית' פיין באוניברסיטת רייס בשנים 1994–1996, ולאחר מכן הצטרף לפקולטה של הסמינר התיאולוגי היהודי של אמריקה לפני שעבר לאוניברסיטת אינדיאנה.  הוא זכה במענקי מחקר מרכזיים הכוללים מלגת מחקר לשנים 2015-2106 במרכז כץ ללימודי יהדות מתקדמים באוניברסיטת פנסילבניה; מענק מחקר לשנים 2017-2018 מהקרן הלאומית למדעי הרוח, ומלגה בכירה במרכז להיסטוריה יהודית עבור פרויקט כתיבת הספר "הישרדות יהודית אמריקאית : מאיר כהנא ופוליטיקת הגאווה".  הוא חבר באקדמיה האמריקאית למחקר יהודי.

הוא מכהן כרב בית הכנסת בפייר איילנד החל משנת 1997. הוא שימש כעורך *במגזין טאבלט* וכעורך מחשבת ישראל ותרבות יהודית עבור ה*מגזין תיקון*.

מספריו: 

* *חסידות על השוליים: פיוס, אנטינומיאניזם ומשיחיות בחסידות איזביצה ורדזין* (הוצאת אוניברסיטת ויסקונסין, 2003).
* *ממטפיזיקה למדרש: מיתוס, היסטוריה ופרשנות כתבי הקודש בקבלה הלוריאנית* (הוצאת אוניברסיטת אינדיאנה, בלומינגטון, אינדיאנה, 2008),
* *פוסט-יהדות אמריקאית: זהות והתחדשות בחברה פוסט-אתנית* (הוצאת אוניברסיטת אינדיאנה, 2013),
* *החסידות בהתגלמותה: חסידות, נצרות ובניית היהדות המודרנית* (הוצאת אוניברסיטת סטנפורד, 2014),
* *יראת שמים ומרד: מאמרים בחסידות* (הוצאת לימודים אקדמיים, 2019),
* *התנ"ך, התלמוד והברית החדשה: פרשנותו של אליהו צבי סולובייצ'יק לברית החדשה* (הוצאת אוניברסיטת פנסילבניה, 2019),
* *מאיר כהנא: החיים הציבוריים והמחשבה הפוליטית של רדיקל יהודי אמריקאי* (הוצאת אוניברסיטת פרינסטון, 2021)
* *נחיצותה של הגלות* (הוצאת עין, 2023)

ספרו *ממטפיזיקה למדרש* זכה בפרס הספר הטוב ביותר מטעם האקדמיה האמריקאית לדת בשנת 2008, בקטוגוריית לימודי הדת בכתובים.  הוא העורך של *"קול אלוהים מהריק: מסות ישנות וחדשות על רבי נחמן מברסלב"* (הוצאת אוניברסיטת מדינת ניו יורק, 2001), ועורך שותף של *"התחלה מחדש: לקראת הרמנוטיקה של טקסטים יהודיים"* (הוצאת שבעה גשרים, 2002). חיבוריו ומאמריו פורסמו במגזינים מומנט, *Religion Dispatches, טאבלט, Open Zion, תיקון, ומגזין זיק.*

  

בעקבות פרסום *"נחיצותה של הגלות"* הפך מגיד לקול בולט עבור יהודי ארצות הברית המבקשים לחשוב מחדש על מקומה של הציונות בזהותם היהודית, תוך שימת דגש מרכזי על היהדות על פני הלאומיות, וקריאה לחזרה לדת כ'הדבר שתמיד ישמור אותנו ביחד'"

חיים אישיים
-----------

מגיד גדל כיהודי חילוני בניו יורק. בגיל 20 החל להתעניין וללמוד עוד על יהדות. הוא התקרב לתנועה החרדית ולמד אורתודוקסיה מודרנית, אך לאחר מספר שנים הוא "...נטש את האורתודוקסיה, אך נותר מוקסם מהקשר המורכב של היהדות עם תרבות-הנגד האמריקאית, והשקיע בו עמוקות".  הוא מצוטט לעתים קרובות בנושאים כאלה בעיתונות הפופולרית; כך לדוגמא, הוא דן לאחרונה בג'רי גרסיה ולהקת גרייטפול דד ביחס ליהדות, ודיבר מנקודת המבט של "רב מוסמך ופרופסור למדעי היהדות והדת באוניברסיטת אינדיאנה, שנכח גם בהופעה האגדית של הגרייטפול דד בפארק המירוצים באינגלישטאון, ניו ג'רזי ב-3 בספטמבר 1977".

הערות שוליים
------------





1. ↑  National Library of Israel authority file.
2. ↑  "Faculty - Shalom Hartman Institute". נבדק ב-1 באוגוסט 2017. `{{cite web}}`:  (עזרה)
3. ↑  "Dr. Shaul Magid Bio". 14 בינואר 2004. אורכב מ-המקור ב-7 בפברואר 2011. נבדק ב-11 בנובמבר 2016. `{{cite web}}`:  (עזרה)
4. ↑  "Shaul Magid Rabbi". 28 באוגוסט 2020. נבדק ב-26 במרץ 2021. `{{cite web}}`:  (עזרה)
5. ↑  "Shaul Magid: Faculty Profile, Borns Jewish Studies Program". נבדק ב-2 בדצמבר 2016. `{{cite web}}`:  (עזרה)
6. ↑  "Center for Jewish History Fellows". נבדק ב-1 באוגוסט 2017. `{{cite web}}`:  (עזרה)
7. ↑  "Fire Island Synagogue: Rabbi Shaul Magid". נבדק ב-28 בינואר 2024. `{{cite web}}`:  (עזרה)
8. ↑  "AAR Book Awards". נבדק ב-2 בדצמבר 2016. `{{cite web}}`:  (עזרה)
9. ↑  "Shaul Magid: Faculty Profile, Borns Jewish Studies Program". נבדק ב-2 בדצמבר 2016. `{{cite web}}`:  (עזרה)
10. ↑  Tracy, Marc (14 בינואר 2024). "Is Israel Part of What It Means to Be Jewish?". *New York Times*. נבדק ב-14 בינואר 2024. `{{cite news}}`:  (עזרה)
11. ↑  "Radical Banjo: About Shaul". אורכב מ-המקור ב-18 במרץ 2015. נבדק ב-11 בנובמבר 2016. `{{cite web}}`:  (עזרה)